google/wiki40b huggingface dataset:
Guémar

Poloha

Obec má rozlohu 18,22 km². Najvyšší bod je položený 193 m n. m. a najnižší bod 172 m n. m.

Obyvateľstvo

Počet obyvateľov obce je 1 371 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montagnat

Polohopis

Montagnat má rozlohu 13,75 km². Najvyšší bod je položený 282 m n. m. a najnižší bod 229 m n. m.

Obyvateľstvo

Montagnat má 1614 obyvateľov (2009).
Graf vývoja obyvateľstva:
Zdroje: INSEE
Mol (jednotka SI)

Mol alebo mól, značka mol, je jednotka látkového množstva sústavy. Je to základná jednotka sústavy SI.

Dejiny

Názov mol sa pripisuje Wilhelmovi Ostwaldovi, ktorý tento koncept zaviedol v roku 1902. Používal ho na vyjadrenie gramovej molekulárnej hmotnosti látky. Takže, napríklad, 1 mol kyseliny chlorovodíkovej (HCl) má hmotnosť 36,5 gramu (atómové hmotnosti Cl: 35,5 u, H: 1,0 u).
Pred rokom 1959 IUPAP a IUPAC používali pre definíciu molu kyslík, chemici definovali mol ako počet atómov kyslíka s hmotnosťou 16 g, fyzici používali podobnú definíciu, ale iba s izotopom kyslík-16. Tieto dve organizácie sa v rokoch 1959/1960 dohodli na hore uvedenej definícii molu (1). Túto prijal Medzinárodný výbor pre váhy a miery (CIPM) v roku 1967 14. spoločná konferencia o váhach a mierach (CGPM). V roku 1980 CIPM vyjasnila definíciu (1) definíciou, že atómy uhlíka-12 sú v neviazané základnom stave.
Linas (olympionik)

Linas (starogr. Λίνας – Linas) bol olympijský víťaz v behu ťažkoodencov v roku 456 pred Kr.
Meno olympijského víťaza Lina je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov od 75. do 78. a od 81. do 83. olympijských hier. Linas je na tomto značne poškodenom papyruse uvedený v štrnástom riadku vpravo. Z názvu jeho domovskej krajiny sa zachovalo len začiatočné písmeno S (ΛίναςΣ... - Linas z S...).
V Olympii sa hoplitodromos zaradil do programu hier v roku 520 pred Kr. Prvým víťazom tejto disciplíny bol Damaretos z Héraie. Hoplitodromos bol športom pre dospelých mužov, ktorí už prešli vojenským výcvikom. Súťažiaci v Olympii bežali so štítom a prilbou (bez meča) na vzdialenosť dvoch alebo štyroch stadií, t. j. 384,5 resp. 769 metrov.
HVB Bank Slovakia

História

HVB Bank Slovakia, a.s. bola založená v roku 1994, do ochodného registra zapísaná 30. mája 1994, svoju činnosť začala k 1. decembru toho roku. Bola 100% dcérskou spoločnosťou Bank Austria Creditanstalt AG so sídlom vo Viedni, táto sa však v roku 2000 spojila s HypoVereins Bank. V roku 2005 sa skupiny UniCredito Italiano a Bayerische Hypo und Vereinsbank zlúčili do jednej skupiny. Následkom toho sa na Slovensku k 1. aprílu 2007 UniBanka, a. s., zlúčila s HVB Bank Slovakia a.s. a prijala meno UniCredit Bank Slovakia a.s. 
Pred zlúčením v roku 2006 mala HVB Bank Slovakia 27 pobočiek na území Slovenska, 6 v Bratislave, po 2 v Banskej Bystrici a Košiciach a po jednej v ďalších 17-tich okresných a krajských mestách Slovenska. V priebehu roka 2006 banka poskytla klientom úvery vo výške 3,8 mld Sk. (približne 126 mil. €), klienti si depozitovali 9,3 mld Sk (približne 309 mil. €)
Lucquy

Poloha

Obec má rozlohu 5,07 km². Najvyšší bod je položený 124 m n. m. a najnižší bod 78 m n. m.

Obyvateľstvo

Počet obyvateľov obce je 549 obyvateľov (2009).
Graf vývoja obyvateľstva:
Zdroje: INSEE
Nikol Pašinjan

Životopis

Začiatkom 90. rokov sa presťahoval do Jerevanu, kde začal štúdium žurnalistiky, školu však nedokončil. Koncom toho istého desaťročia však založil noviny Haykakan Zhamanak , ktoré sa neskôr stali najpredávanejšími v krajine.
V prezidentskej voľbe roku 2008 podporoval Levona Ter-Petrosjana, ktorého však porazil Serž Sarkisjan. Potom došlo k protestom, ku ktorým sa pridali násilnosti. Osem ľudí bolo zabitých. Pašinjan, po ktorom kvôli organizácii protestov pátrala polícia, sa od 2. marca preto skrýval. Sám sa prihlásil polícii až v 1. júla 2009 po tom, čo bola vyhlásená amnestia. 
V máji 2012 bol Pašinjan zvolený do arménskeho parlamentu.

Premiérom Arménsko

Pašinjan sa podieľal na organizácii protestov proti koncentrácii moci zo strany bývalého prezidenta a premiéra Sarkisjana tiež na jar 2018. Spolu s ďalšími opozičníkmi bol na jeden deň zatknutý.
Keď Sarkisjan po šiestich dňoch vo funkcii predsedu vlády pod tlakom masových protestov rezignoval, stal sa kandidátom na premiéra Pašinjan. Dňa 1. mája 2018 ale ešte nebol zvolený. Stalo sa tak na druhý pokus, a to 8. mája 2018. Ak by zvolený nebol, znamenalo by to pre Arménsko predčasné voľby.
Pašinjan považuje za svoje priority upevňovanie vzťahov s Európskou úniou a bezvízový režim s únijními štátmi. Nič nemenil na blízkych vzťahoch s Ruskom."Vojenské partnerstvo s Ruskom považujeme za dôležitý faktor zaisťujúci bezpečnosť," uviedol. Jeho cieľom bolo tiež uznanie Náhornej karabašskej republiky.
Potom čo budovu parlamentu v Jerevane obkľúčilo tisíce ľudí, ktoré žiadali predčasné parlamentné voľby, Pašinjan 3. októbra 2018 odvolal šieštich ministrov.1. novembra prezident Sarkisjan vypísal predčasné parlamentné voľby potom, čo ani na druhý krát nebol zvolený nový premiér. Dňa 16. októbra 2018 na svoju funkciu rezignoval. 9. decembra 2018 sa konali predčasné parlamentné voľby, ktoré vyhrala Pašinjanova strana Moj krok so ziskom 70,45% hlasov.14. januára 2019 bol Pašinjan opätovne vymenovaný za predsedu vlády.

Atentát

V novembri 2004, kedy bol Pašinjan hlavným editorom denníku Hajkakan žamanak, vybuchlo v čase jeho obvyklého odchodu z práce jeho auto, zaparkované pred redakciou. Podľa Pašinjana za atentátom stál bohatý podnikateľ Gagik Carukjan, o ktorom noviny negatívne referovali. Podľa polície však za výbuch mohla závada autobatérie.
I Mjong-bak

Stručný životopis

I Mjong-bak sa narodil svojim rodičom v čase japonskej okupáci Kórey (1905-1945) v Japonsku, kam sa rodičia presťahovali kvôli chudobe doma. Narodil sa ako tretí syn (4 synovia a 3 dcéry). Hneď po oslobodení (15. augusta 1945) sa spolu s celou rodinou vrátil späť do Kórey, kde sa usadili v meste Phohang.
Z dôvodu nedostatku peňazí nemohol pokračovať v štúdiu na strednej škole. Až v rámci štipendií udeľovaných premiérom Kórejskej republiky mohol začať študovať na strednej škole a po jeho skončení sa dostal na Univerzitu Korjo. Po dvoch rokoch štúdií narukoval do armády (v Južnej Kórey je univerzitný študent po druhom ročníku povinný narukovať do armády).
Keď 3. júna 1964 prezident Pak Čong-hi vyhlásil stanné právo, I Mjong-bak sa zapojil do študentských protestov, za čo bol zadržaný a neskôr odsúdený na 5-ročný trest odňatia slobody. Vo väzení strávil 6 mesiacov, po čom bol následne prepustený. V roku 1965 nastúpil do novozaloženej firmy Hyundai Construction. Už po dvoch rokoch začal postupovať a vo svojich 29 rokoch (r. 1970) sa stal členom dozornej rady firmy. Po 10 rokoch pôsobenia vo firme sa ako 35-ročný stal generálnym riaditeľom firmy a v roku 1988 predsedom predstavenstva. Počas jeho pôsobenia sa firma Hyundai Constructions stala najväčšou stavebnou firmou v Južnej Kórei a jednou z najväčších na svete. V tom čase firma postavila aj most Penang v Thajsku, ktorý bol 3. najdlhším mostom sveta.
Začiatkom 90. rokov vstúpil do politiky a od roku 1992 do roku 1998 bol poslancom parlamentu Kukhwe. V rokoch 2002 až 2006 bol 32. primátorom hlavného mesta Soul.
Anlhiac

Poloha

Obec má rozlohu 11,86 km². Najvyšší bod je položený 333 m n. m. a najnižší bod 141 m n. m.

Obyvateľstvo

Počet obyvateľov obce je 288 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chérancé (Mayenne)

Poloha

Obec má rozlohu 8,73 km². Najvyšší bod je položený 83 m n. m. a najnižší bod 30 m n. m.

Obyvateľstvo

Počet obyvateľov obce je 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Třebovice (Ostrava)

História

Prvá písomná zmienka o obci pochádza z roku 1377. Na základe mníchovskej dohody bola obec v roku 1938 pripojená k nacistickému Nemecku. Třebovice boli z nemeckej okupácie oslobodené 30. apríla 1945 Červenou armádou v rámci Ostravskej operácie. 20. mája 1957 bola obec spojená s Porubou a pripojená k Ostrave ako mestská štvrť Ostrava-Poruba. V rokoch 1960 – 1971 bola súčasťou obvodu Ostrava VIII a od novembra 1971 do 24. novembra 1990 obvodu Ostrava 4.
Ador Dorath

Začiatky

Kapelu sformovali roku 1997 spevák Ivo Doseděl, gitarista Kamil Pfeffer, hráč na klávesové nástroje Martin Roženek ("Prcek") a basista Petr Mierva (Puco), bubeník Lecho a speváčka Gábina.
Pôvodný názov kapely bol "Anaon" a v ich prvom repertoári len coververzie skladieb Moonspell, Samael, Crematory, Sundown a Sex Pistols. Keď v roku 1998 zostavu doplnil bubeník Miro Kubiczek a druhý gitarista Hehnal skupina začala s vlastnou tvorbou. Prvotinou bola skladba „Misery“, následovali „Rule Of Nyx“ a „Ubique Daemon“. Všetky tri skladby sa objavili na prvom albume.
V roku 1999 došlo k prvej zmene na poste speváčky. Novou speváčkou sa stala Lenka Machová. Kapela zmenila svoje meno na súčasné: Ador Dorath. Ešte v tom roku zostavu skupiny doplnil bubeník Michael Ranosz alias "Mihau" a basgitaristka Romana Aertsová. Kapelu opustil Hehnal.

Symbols

Druhý album s názvom Symbols vyšiel v roku 2005. Album bol Akadémiou populárnej hudby ocenený cenou Anděl za album roku 2005 v kategórii Hard&Heavy. Cenu album roku 2005 získala doska aj v antiankete českých hardrockových publicistov "Břitva". V roku 2006 bol uvedený videoklip k piesni „V.I.T.R.I.O.L.“

Bestiari

V roku 2007 sa kapela dočkala druhej výmeny speváčky. Lenku Machovú, ktorej lekári predpovedali, že zotrvanie v kapele by pre ňu znamenalo stratu sluchu na jedno ucho, neskôr ju nahradila Anna Neuwirthová. S novou speváčkou skupina začala pripravovať ďalší album.
Tretie vydanie štúdiového albumu s názvom Bestiari bolo naplánované na rok 2008, ale jeho vydanie sa kvôli komplikáciám pri tlači obalu pretiahlo o pol roku. Fanúšikovia kapely sa vydania dočkali až na konci roku. Čakanie im spestril klip k piesni „Words“.
Les Grandes-Armoises

Poloha

Obec má rozlohu 4,47 km². Najvyšší bod je položený 300 m n. m. a najnižší bod 192 m n. m.

Obyvateľstvo

Počet obyvateľov obce je 50 obyvateľov (2009).
Graf vývoja obyvateľstva:
Zdroje: INSEE
Chaumont-en-Vexin

Poloha

Obec má rozlohu 18,54 km². Najvyšší bod je položený 144 m n. m. a najnižší bod 57 m n. m.

Obyvateľstvo

Počet obyvateľov obce je 2 980 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grécke divadlo

Grécke divadlo je antické grécke divadlo a novodobé grécke divadlo.

Antické grécke divadlo

Divadlo (dráma) vzniklo v Grécku v súvislosti s kultovými oslavami boha Dionýza, ktoré sa postupne premenili na každoročné oslavy s predstaveniami tragédií a komédií v podobe súťaže.
V Gréckej dráme bola najviac zastúpená tragédia a komédia. Tragédia sa vyvinula z dithyrambu. Medzi najznámejších tvorcov tragédie patrili: Aischylos, Euripides a Sofokles. Komédia sa vyvinula z improvizovaných falických piesní kommos. Medzi najznámejších tvorcov starej atickej komédie patril Aristofanes, novej atickej komédie Menandros.
Hrávalo sa v prírodných divadlách (theátron) na návrší. Samotný divadelný priestor malo časti: budova (skéné), proscénium, orchestre a polkruhovité stupňovité hľadisko. Prvé kamenné divadlo stálo v Aténach, ďalšie vznikli v Epidaure a Efeze.
Spočiatku hrali len dvaja herci, Sofokles zaviedol tretieho. Ženské roly hrali muži. Hralo sa v slávnostných kostýmoch s maskami.

Novodobé grécke divadlo

Vzniklo pod vplyvom tureckej kultúry. Prvé novogrécke divadlo vzniklo v Aténach v roku 1839 a spôsobilo rozvoj gréckej dramatiky. Ďalším medzníkom bol vznik Novej scény a Gréckeho kráľovského divadla v Aténach. Po druhej svetovej vojne bola snaha rekonštruovať klasickú antickú drámu v amfiteátroch. Významní súčasní dramatici sú N. Kazantzakis a J. S. Kambanellis.
Illois

Poloha

Obec má rozlohu 14,54 km². Najvyšší bod je položený 243 m n. m. a najnižší bod 175 m n. m.

Obyvateľstvo

Počet obyvateľov obce je 355 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Edifício Altino Arantes

Edifício Altino Arantes (tiež známy ako Edifício do Banespa alebo Banespão) je mrakodrap v São Paulo v Brazílii. Výstavba budovy prebiehala v rokoch 1939 – 1947. Budova bola postavená ako sídlo banky štátu São Paulo. Budova bola najvyššou v meste dve desaťročia, kým nebola postavená Edifício Itália.
Dosahuje výšku 161 m, má 36 poschodí. Architektom budovy bol Plinio Botelho do Amaral a Camargo & Mesquita. Táto administratívna budova poskytuje priestor s rozlohou 17 951 m².
Codex Atlanticus

Codex Atlanticus je zbierka grafických listov Leonarda da Vinci.
Kódex pochádzajúci zo 16. storočia obsahuje štyristojeden listov a je najrozsiahlejšou a najmimoriadnejšou zbierkou Leonardových archov.
Meno kódexu je odvodené od veľkého formátu listov, vzhľadovo pripomínajúceho listy v atlase (rozmery 65 x 44 cm). Predpokladalo by sa, že je skutočnou zbierkou, o ktorej mal Leonardo už predom jasnú predstavu, že ho zaplní poznámkami a kresbami. V skutočnosti však ide o zbierku rôznorodých listov a fragmentov, ktorú do kompletného diela zostavil na konci 16. storočia sochár Pompeo Leoni.
Svojím obsahom Codex Atlanticus zahŕňa celú Leonardovu vedeckú dráhu, teda obdobie viac ako štyridsiatich rokov (od roku 1478 do roku 1519). Najnázornejšie dokumentuje prínos, ktorým Leonardo prispel k pokroku v matematike, mechanike, fyzike, botanike, geografii, chémii a anatómii. Zbierka je akousi výpoveďou Leonardových vedeckých a technických predstáv. Zaujímavo vyznieva fakt, že Codex Atlanticus obsahuje tiež rozprávky, bájky a filozofické úvahy, prostredníctvom ktorých chcel autor čitateľovi názornejšie predostrieť svoje myšlienky.
Codex Atlanticus sa vzťahuje i na Leonardovu dráhu umelca. Nachádzajú sa tu poznámky o teoretických i praktických otázkach maliarstva a sochárstva zahŕňajúce umelcove úvahy o svetle, optike, perspektíve a dokonca i o materiáloch, ktoré Leonardo používal pri svojej tvorbe.
Neoddeliteľnou súčasťou Codexu Atlanticus sú početné návrhy a štúdie k neskorším ním vytvoreným dielam, napr. štúdia ku Klaňaniu troch kráľov, Léde, Bitke pri Anghiari či nákresy projektov pomníkov Francesca Sforzu a kondotiéra Giana Giacoma Trivulzia.
Codex Atlanticus sa dnes nachádza v milánskej knižnici Biblioteca Ambrosiana.
Svinec (prírodná rezervácia)

História

Podľa povesti neďaleko kedysi pásol ovce sirota Jakub, chlapec neposlušný a spurný. Keď mu sestra priniesla obed, volal na ňu: "Než by som toto mizerné jedlo jedol, nech radšej skameniem a nech ma sviňe zožerú!" Vtom z lesa vybehli dve svine, chlapca ubili a zožrali. Chlieb, ktorý mu sestra doniesla, sa premenil na kameň a z džbánku od mlieka vytryskla voda. Kopcu nad studničkou sa od tej doby hovorí Svinec.

Ochrana

Floristicky bohaté kvetnaté lúky, pastviny a lesné ekosystémy s výskytom kriticky ohrozených a ohrozených druhov rastlín a živočíchov.

Geografia

Vrchol Svinec spadá do Štramberskej vrchoviny, ktorá je súčasťou Západných Karpát.

Rastlinstvo

Územie je cenné najmä kvôli rastlinným společenstvám druhovo bohatých lúk a pasienkov. Rastie tu niekoľko druhov vstavačovitých (vstavač bledý, vstavač mužský), ďalej horec krížatý, pahorec brvitý, nevädzník hlaváčovitý, veronika hrdobarkovitá, leopoldia chochlatá, prvosienka jarná a ďalšie druhy. V lese na severnom svahu potom rastie napríklad cesnak medvedí, veterník žltuškovitý alebo bažanka trváca.
Pommera

Poloha

Obec má rozlohu 4,42 km². Najvyšší bod je položený 167 m n. m. a najnižší bod 130 m n. m.

Obyvateľstvo

Počet obyvateľov obce je 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Happy Birthday to You

„Happy Birthday to You“ je pieseň, ktorá je spievaná na oslavu narodenín. Podľa Guinessovej knihy rekordov je táto pieseň jednou z najpopulárnejších piesní spievaných v anglickom jazyku. Pieseň bola preložená do viacerých ďalších jazykov ale je bežné, že sa spieva s originálnym textom aj v krajinách, kde angličtina nie je úradným jazykom.

O piesni

Melódiu piesne "Happy Birthday to You" napísali v roku 1893 americké sestry, vtedy učiteľky v Louisville, Kentucky, Patty a Mildred J. Hillové.
Originálna verzia bola určená pre uvítanie triedy v škole a mala názov "Good Morning to All" (Dobré ráno všetkým).
Autorské práva na súčasnú verziu piesne v USA v roku 1935 kúpila v USA firma Summy Company s ich trvaním do roku 2030. V Kanade a v ostaných krajinách platí zákon, že vlastnícke práva ostávajú u autora počas jeho života a 50 rokov po jeho smrti. Podľa tohto zákona autorské práva na túto skladbu skončili v roku 1985 k termínu, keď bola známa prvá písaná verzia skladby vrátane textu. V roku 1990 kúpila práva na skladbu nahrávacia spoločnosť Warner Music Group za 15 miliónov dolárov s hodnotou ceny za "Happy Birthday..." odhadovanou na 5 miliónov dolárov. Aj keď sú súčasné autorské práva na verejnú prezentáciu skladby nie celkom jasné, firma Warner má po technickej stránke nárok na škody v prípade neplatenia za jej neautorizovanú verejnú prezentáciu. Problémom je ale to, že nie je úplne jasné kto je skutočným autorom aktuálneho textu "Happy Birthday to You".
28. júl a 2016 federálny súd v Los Angeles rozhodol, že text piesne sa už dávno nachádzal v public domain, a že spoločnosť Warner Music Group je povinná vyplatiť celkom 14 miliónov dolárov tým, od ktorých inkasovala peniaze predtým neoprávnene. Okrem toho, v Európe sa autorskoprávna ochrana piesne skončila 1. januára 2017, keď uplynulo 70 rokov od smrti posledného autora textu: Patty Hill.

Iné jazyky
Príkazová ekonomika

Príkazová ekonomika alebo centrálne plánovaná ekonomika je systém organizácie a riadenia ekonomiky založený na príkazoch a administratívnych rozhodnutiach z centra. Táto ekonomika zvyčajne nevyužíva výrobné zdroje krajiny efektívne a spravidla ide o nedostatkovú ekonomiku. Odpoveď na triádu otázok (t.j. čo vyrábať, ako vyrábať a pre koho vyrábať) tu dáva štát. Vláda, zvyčajne zastupujúca štát,  robí všetky rozhodnutia o výrobe a rozdeľovaní. 
Uplatňovalo sa v bývalom ZSSR a jeho satelitoch, vrátane Česko-Slovenska. Tento typ ekonomiky sa stále uplatňuje v KĽDR.
Opakom je trhová ekonomika.
Daniel Zelenský

Životopis

Kamenár v Banskej Bystrici (zistiteľný 1655-1660). Pod jeho vedením upravili a doplnili o mestský erb a latinský text priečelie Striebornej brány v Banskej Bystrici (asi 1660).
Saint-Étienne-la-Varenne

Poloha

Obec má rozlohu 6,96 km². Najvyšší bod je položený 620 m n. m. a najnižší bod 278 m n. m.

Obyvateľstvo

Počet obyvateľov obce je 685 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Three Days Grace

História skupiny

Prvýkrát sa skupina ako štvorica sformovala v roku 1992, ešte pod názvom Groundswell. Až roku 1997 si zmenili už ako trio meno na Three Days Grace (po slov. Trojdňová milosť). Kapela v tom istom roku prišla z Norwoodu do Toronta a tam sa stretla s producentom Gavinom Brownom. Brown im v roku 2003 pomohol nahrať ich debutový album Three Days Grace, ktorý sa dostal do top ten najlepších amerických albumov. Po nahratí tohto albumu sa ku kapele pridal gitarista Barry Stock. Pieseň „I Hate (Everything About You)“ z albumu Three Days Grace bola aj na prvom mieste v americkom rebríčku rockových piesní, a na druhom v kanadskom. Druhá pieseň z albumu - „Just like you“ sa stala druhou v rovnakom americkom rebríčku a prvou v kanadskom. Skupina Three Days Grace bola nominovaná aj na cenu najlepšia hudobná skupina roku, no predbehla ich punková formácia Billy Talent. V roku 2006 vydali 3DG svoj druhý album One-X. Album Life Starts Now vydali 22. septembra 2009 . Ich najnovší album má názov Transit of Venus a vyšiel v októbri 2012. Začiatkom roka 2013 kapelu oficiálne opustil jej leader a hlavný spevák Adam Gontier, ktorého dočasne nahradil spevák kapely My Darkest Days, Matt Walst.
Peugeot 205

Peugeot 205 je malý osobný automobil, ktorý v rokoch 1983 až 1997 vyrábala francúzska automobilka Peugeot. Celkom bolo vyrobených 5,3 miliónov vozov vo verziách troj- alebo pätdverový hatchback alebo dvojdverový kabriolet. Jeho predchodcom bol Peugeot 104 a jeho nástupcom Peugeot 206. Model bol úspešný aj v rally a získal tiež titul Auto osemdesiatych rokov od časopisu Car Magazine.

História

Vďaka typu 205 mala automobilka preniknúť do segmentu malých áut. Pôvodne preberal motory od svojho predchodcu. V roku 1994 sa objavila verzia 205D Turbo. Tú poháňal preplňovaný motor. Už po roku ale bola zastavená výroba a tento typ bol nahradený modelom GTI. Model 205 nikdy neprešiel faceliftom. Obmieňané boli iba drobné časti alebo vzhľad interiéru. Výroba bola zastavená až po nástupe typu 206. Dizajn kabrioletu navrhol Pininfarina.

205 GTI

Pri športovej verzii boli na výber pohonné jednotky s objemami 1,6 (77,83 kW) a 1,9 l (75,88,94 kW). Vo výbave boli športové sedadlá, kotúčové brzdy na všetkých kolesách, ktoré boli štrnásť- alebo pätnásťpalcové z ľahkých zliatin. Niekoľko modelov GTI sa objavilo aj s karosériou kabriolet. V rámci série GTI sa objavilo niekoľko špeciálnych edícií slúžiacich ako homologačné série pre rally.

205 Rally

Ďalšie športové verzie sa vyrábali v rokoch 1989 až 1992. Výroba prebiehala v spolupráci s Peugeot-Talbot sport. Hlavný dôraz bol kladený na čo najmenšiu hmotnosť vozu, ktorá bola nakoniec iba 794 kg. Bolo vyrobených okolo 30 000 vozov, ktoré sa predávali len vo Francúzku, Belgicku, Holandsku a Španielsku.U rally verzie boli na výber pohonné jednotky o objemoch 1,3 (72 kW) a 1,9 l (75 kW).
Eleonóra Fabiánová

Pedagogická činnosť

Externá pedagogická činnosť viac ako 15 rokov najmä na SZU FVZ v Bratislave, na FEE TU Zvolen, na FZSP TU v Trnave a na FZ KU v Ružomberku.

Publikačná činnosť

doc. Fabiánová je k máju 2013 autorkou a spoluautorkou 5 monografií a učebníc. Celkovo publikovala 245 prác, z toho 55 vedeckých prác v zahraničných karentovaných časopisoch. Ohlasy na publikačnú činnosť v 786 citujúcich dokumentoch, z toho 727 v zahraničných a 59 v domácich časopisoch.
Luçay-le-Libre

Poloha

Obec má rozlohu 11,85 km². Najvyšší bod je položený 157 m n. m. a najnižší bod 119 m n. m.

Obyvateľstvo

Počet obyvateľov obce je 123 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viviers (Moselle)

Poloha

Obec má rozlohu 7,2 km². Najvyšší bod je položený 293 m n. m. a najnižší bod 234 m n. m.

Obyvateľstvo

Počet obyvateľov obce je 113 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zlonice

Dejiny

Prvá písomná zmienka o obci pochádza z roku 1318.
Chauffour-sur-Vell

Poloha

Obec má rozlohu 7,19 km². Najvyšší bod je položený 190 m n. m. a najnižší bod 127 m n. m.

Obyvateľstvo

Počet obyvateľov obce je 383 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Svetové hry 2017

Hostiteľské mesto

Záujem o usporiadanie 10. svetových hier prejavili 4 mestá: maďarská Budapešť, taliansky Janov, juhoafrické Kapské Mesto a poľský Vroclav. Po odstúpení Janova ostali do augusta 2011, kedy IWGA rozhodla o organizátorovi, traja kandidáti. V januári 2012, iba pár dní pred vyhlásením víťaza, odstúpilo kvôli finančným problémom aj Kapské Mesto. Výkonný výbor IWGA 12. januára 2012 v Lausanne rozhodol, že sa organizátorom 10. svetových hier stal Vroclav.
Maskotom hier bola dvojica rozprávkových postavičiek Hansel a Gretel (Janko a Marienka), ktorí sa stali víťazom internetového hlasovania.

Dejiská

Súťaže na Svetových hrách sa uskutočnili v 23 dejiskách. Okrem Vroclava sa uskutočnili aj v mestách Jelcz-Laskowice, Świdnica, Szymanów a Trzebnica.
La Chapelle-de-Mardore

Poloha

Obec má rozlohu 5,79 km². Najvyšší bod je položený 745 m n. m. a najnižší bod 498 m n. m.

Obyvateľstvo

Počet obyvateľov obce je  (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Atletika na Letných olympijských hrách 2008 – Štafetový beh na 4 × 100 m mužov

Kvalifikácia

16 najlepších krajín podľa svetových tabuliek.
Radegast (mytológia)

Radegast (alebo Radigost, Radhost či Radigast) je hypotetický boh slnka, hojnosti a úrody v slovanskej mytológii. Pravdepodobne je identický s bohom Svarožičom. Hovorí sa, že Radegast jazdí na vešteckom koni so štítom, kde je zobrazená turia hlava, jeho helmu nesie labuť a jeho ruka drží kopiju. Zasvätené sú mu kone a diviaky (kance).